ΓΡΑΠΤΗ ΕΡΩΤΗΣΗ P-1975/02

υποβολή: Ilda Figueiredo (GUE/NGL) προς την Επιτροπή

(28 Ιουνίου 2002)

Θέμα: Σύνοδος κορυφής της Σεβίλλης

Έχονταςπόψη την ελευθερία κυκλοφορίας των προσώπων στην Ευρωπαϊκή Ένωση, η οποία κατοχυρώνεται στις συνθήκες, και τα δικαιώματα των πολιτών να εκφράζουν ελεύθερα τις απόψεις τους, συμπεριλαμβανομένου του δικαιώματος να διαδηλώνουν ειρηνικά, ιδίως όταν διεξάγονται Ευρωπαϊκά Συμβούλια, ερωτάται η Επιτροπή:

- Αυτό που συνέβη κατά τη διάρκεια της πρόσφατης συνόδου κορυφής της Σεβίλλης, κατά την οποία η ισπανική αστυνομία απαγόρευσε την είσοδο στην Ισπανία πολλών εκατοντάδων πορτογάλων πολιτών, μεταξύ των οποίων αντιπροσωπειών του ΚΚΠ, του Αριστερού Μπλοκ και ΜΚΟ που επιδίωκαν να μεταβούν στη Σεβίλλη για να συμμετάσχουν στη διαδήλωση της 22ας Ιουνίου, σημαίνει ότι, τελικά, ελεύθερη κυκλοφορία χωρίς περιορισμούςπάρχει μόνο για τα κεφάλαια·

- Μήπως, στο εξής, σε όλες τις συνόδους κορυφής θα αναστέλλεται η εφαρμογή της συμφωνίας του Σένγκεν, με αποτέλεσμα ναπονομεύεται το δικαίωμα των πολιτών να είναι ελεύθεροι να διαδηλώνουν στην Ευρωπαϊκή Ένωση·

Κοινή απάντησητου κ. Vitorino εξ ονόματος της Επιτροπήςστις γραπτές ερωτήσεις P-1975/02 και P-1987/02

(25 July 2002)

Το άρθρο 2 παρ. 2 της σύμβασης εφαρμογής της συμφωνίας του Σένγκεν ορίζει ότι τα κράτη μέλη μπορούν να καθιερώσουν συνοριακούς ελέγχους για μια περιορισμένη χρονική περίοδο, όταν το επιβάλλει η δημόσια τάξη ή η εθνική ασφάλεια. Αυτό γίνεταιπό έκτακτες περιστάσεις, ως προληπτικό μέτρο για να αποφευχθεί να εκμεταλλευτούν ορισμένα άτομα την ελεύθερη κυκλοφορία των πολιτών και να θέσουν σε κίνδυνο τη δημόσια τάξη ή την εθνική ασφάλεια κράτους μέλους, μεταξύ άλλων όταν προγραμματίζεται κάποια διαδήλωση στον χώρο του.

Οι μεθοριακοί έλεγχοι διεξάγονται σύμφωνα με την ισχύουσα κοινοτική νομοθεσία στον τομέα της ελεύθερης κυκλοφορίας των πολιτών της Ένωσης. Πρέπει εντούτοις ναπενθυμιστεί ότι το δικαίωμα της ελεύθερης κυκλοφορίας, το οποίο δίδεται από τη συνθήκη για την Ευρωπαϊκή Ένωση σε όλους τους πολίτες της Ένωσης, μπορεί να περιοριστεί για λόγους δημόσιας τάξης και ασφάλειας ή δημόσιαςγείας.

Τα μέτρα που λαμβάνονται για αυτούς τους λόγους στηρίζονται αποκλειστικά στην ατομική διαγωγή του συγκεκριμένου προσώπου και αιτιολογούνται από την παρουσία επαρκώς σοβαρής απειλής που θίγει ένα από τα θεμελιώδη συμφέροντα της κοινωνίας. Επί πλέον, αυτά τα μέτρα εφαρμόζονται σύμφωνα με την αρχή της αναλογικότητας.

Δενπάρχει αμφιβολία ότι οι πολίτες έχουν το δικαίωμα να εκφράζουν ελεύθερα τη γνώμη τους και να συνέρχονται ειρηνικά — δικαιώματα που περιλαμβάνονται στην Ευρωπαϊκή Σύμβαση για τα ανθρώπινα δικαιώματα και τον Χάρτη της Ένωσης για τα θεμελιώδη δικαιώματα. Πρέπει ως εκ τούτου να είναι σε θέση να απολαύουν τα δικαιώματα αυτά χωρίς να απειλείται η ασφάλειά τους, η ασφάλεια άλλων ή η ασφάλεια της περιουσίας τους. Τα κράτη μέλη αντιμετωπίζουν μερικές φορές την κατάχρηση αυτών των δικαιωμάτων από άτομα που εκμεταλλεύονται τις νόμιμες διαδηλώσεις για να προβούν σε διεξαγωγή πράξεων βίας.

Η Επιτροπήπενθυμίζει ότι η κύρια αρμοδιότητα για τη φύλαξη του νόμου και της τάξης βαρύνει τα κράτη μέλη.

Σύμφωνα με την προαναφερόμενη διάταξη, τα κράτη μέλη αποφασίζουν να καθιερώσουν συνοριακούς ελέγχους για μια περιορισμένη χρονική περίοδο, όταν το επιβάλλει η δημόσια τάξη ή η εθνική ασφάλεια. Συνεπώς, εξαρτάται από την εκτίμηση των κρατών μελών κατά πόσο θα επαναθεσπίσουν συνοριακούς ελέγχους κατά τις μελλοντικές συνόδους κορυφής.